CELEX: 32015R1042
Language: hu
Date: 2015-06-30 00:00:00
Title: A Bizottság (EU) 2015/1042 végrehajtási rendelete (2015. június 30.) a vállalkozások szerkezeti statisztikáiról szóló 295/2008/EK európai parlamenti és tanácsi rendelet végrehajtásáról szóló 250/2009/EK rendelet II. mellékletének az adattovábbítás technikai formátumának a termékek tevékenységek szerinti osztályozásának (CPA, magyarul: TESZOR) felülvizsgálatát követő kiigazítása tekintetében történő kiegészítéséről (EGT-vonatkozású szöveg)

1.7.2015   
            
            
               HU
            
            
               Az Európai Unió Hivatalos Lapja
            
            
               L 167/61
            
         A BIZOTTSÁG (EU) 2015/1042 VÉGREHAJTÁSI RENDELETE
   (2015. június 30.)
   a vállalkozások szerkezeti statisztikáiról szóló 295/2008/EK európai parlamenti és tanácsi rendelet végrehajtásáról szóló 250/2009/EK rendelet II. mellékletének az adattovábbítás technikai formátumának a termékek tevékenységek szerinti osztályozásának (CPA, magyarul: TESZOR) felülvizsgálatát követő kiigazítása tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vállalkozások szerkezeti statisztikáiról szóló, 2008. március 11-i 295/2008/EK európai parlamenti és tanácsi rendeletre (1) és különösen annak 11. cikke (1) bekezdésének a) pontjára,
   mivel:
   
               (1)
            
            
               A 295/2008/EK rendelet megteremti az Unió területén működő vállalkozások szerkezetére, tevékenységére, versenyképességére és teljesítményére vonatkozó európai statisztikák összegyűjtésének, továbbításának és értékelésének közös keretét.
            
         
               (2)
            
            
               A 451/2008/EK európai parlamenti és tanácsi rendelet (2), az Unió statisztika követelményeinek való megfelelés érdekében, bevezeti a termékek tevékenység szerinti statisztikai osztályozását (CPA, magyarul: TESZOR).
            
         
               (3)
            
            
               A 250/2009/EK bizottsági rendelet (3) II. melléklete bizonyos termékek esetében meghatározza a TESZOR (CPA) alapján történő adattovábbítás vonatkozásában alkalmazandó címkéket és technikai formátumot.
            
         
               (4)
            
            
               Az 1209/2014/EU bizottsági rendelet (4) hatálybalépését követően bizonyos termékek esetében ki kell igazítani a 250/2009/EK rendelet II. mellékletét a TESZOR (CPA) alapján történő adattovábbítás vonatkozásában alkalmazandó címkék tekintetében, annak érdekében, hogy továbbra is összehasonlítható és következetes legyen a nemzetközi szinten alkalmazott termékosztályozási standardokkal.
            
         
               (5)
            
            
               A 250/2009/EK rendelet II. mellékletét ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Európai Statisztikai Rendszer Bizottságának véleményével,
            
         ELFOGADTA EZT A RENDELETET:
   1. cikk
   A 250/2009/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 97., 2008.4.9., 13. o.
   
   
      (2)  Az Európai Parlament és a Tanács 2008. április 23-i 451/2008/EK rendelete a termékek tevékenységek szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi rendelet hatályon kívül helyezéséről (HL L 145., 2008.6.4., 65. o.).
   
      (3)  A Bizottság 2009. március 11-i 250/2009/EK rendelete a mutatók meghatározásainak, az adattovábbítás technikai formátumának, a NACE Rev.1.1. és a NACE Rev.2-re vonatkozó kettős jelentéstételi követelmények, valamint a vállalkozások szerkezeti statisztikáira vonatkozó eltérések engedélyezése tekintetében a 295/2008/EK európai parlamenti és tanácsi rendelet végrehajtásáról (HL L 86., 2009.3.31., 1. o.).
   
      (4)  A Bizottság 2014. október 29-i 1209/2014/EU rendelete a termékek tevékenység szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi rendelet hatályon kívül helyezéséről szóló, 2008. április 23-i 451/2008/EK európai parlamenti és tanácsi rendelet módosításáról (HL L 336., 2014.11.22., 1. o.).
   
      MELLÉKLET
      A 250/2009/EK rendelet II. melléklete a következőképpen módosul:
      
                  1.
               
               
                  A 4.2. „Területi egység” pontban Görögország esetében a „GR” kód helyébe az „EL” kód lép.
               
            
                  2.
               
               
                  A táblázat 4.9. „Adatértékek egységei” pontja új, „M2” kóddal jelölt „Négyzetméter” egységgel egészül ki.
               
            
                  3.
               
               
                  A táblázat 4.10. „Termékek szerinti bontás” pontja a következőképpen módosul:
                  
                              a)
                           
                           
                              a 63 12 kóddal jelzett termék esetében a „Világhálóportál-tartalom” címke helyébe a „Világhálóportál-szolgáltatás” címke lép;
                           
                        
                              b)
                           
                           
                              a 73 11 13 kóddal jelzett termék esetében a „Reklámtervezés és -koncepciókészítés” címke helyébe a „Reklámkoncepció-tervezési szolgáltatás” címke lép;
                           
                        
                              c)
                           
                           
                              a 70 22 4 kóddal jelzett termék esetében a „Védjegy, franchise” bejegyzést törölni kell;
                           
                        
                              d)
                           
                           
                              a 71 11 24 kóddal jelzett termék esetében az „Építészmérnöki tanácsadás” címke helyébe az „Épületek építéséhez kapcsolódó építészmérnöki tanácsadás” címke lép.